《菁山梅花盛开予独未之知十一月二十二日周元举察院饷数枝以诗三首为谢 其三》
宋代·葛胜仲

山头云物冻吴天，几树寒英唤我前。老不禁愁聊索笑，病方止酒暂从权。

松篁傲雪堪为伴，桃李酣春未敢先。习隐菁山真不恶，吟鞍十里看芳鲜。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。